《送同年冯若渠客游平阳》
清代·程景伊

骊驹已驾苦难攀，袱被携囊赴晋关。梦里白云龙尾阙，马前秋色雁门山。

惊才定卜三都贵，乐志宁愁六月闲。只怅从游违旧雨，何时樽洒待君还。

作者简介：（?—1780）清江苏武进人，字聘三，号莘田。乾隆四年进士。历任兵部侍郎，工、刑、吏诸部尚书，文渊阁大学士。工诗词，精吏牍，兼通理学。卒谥文恭。有《云塘书屋稿》。